Imtella' Marzu 13, 2021 Raġel ta' 30 sena ġie arrestat mill-Pulizija wara li allegatament wettaq diversi serqiet u froda għadd ta' persuni. Il-Pulizija qalet li l-allegat ħalliel, li huwa mit-Tuneżija u joqgħod Tal-Pietà, ġie identifikat wara ġimgħat ta' investigazzjonijiet konġunti mill-Pulizija tad-Distretti ta' San Ġiljan, ta' Birkirkara kif ukoll tal-Belt Valletta. Ilbieraħ, ir-raġel ġie arrestat minn residenza fi Triq Nazju Ellul, il-Gżira. Il-Pulizija qalet li minn tfittxijiet li saru fir-residenza u fil-vettura tiegħu, instabu diversi oġġetti li kienu rrappurtata nieqsa. Ir-raġel mistenni jitressaq il-Qorti llum quddiem il-Maġistrat tal-Għassa Dr Nadine Lia. Iktar dettalji mal-ħin.